Blaze7451/Wiki-th-20250601 huggingface dataset:
วอลเลย์บอลหญิงชิงแชมป์ยุโรป 2009

วอลเลย์บอลหญิงชิงแชมป์ยุโรป 2009 (2009 Women's European Volleyball Championship) เป็นครั้งที่ 26 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองบึดก็อชตช์ วูช คาโตวีตเซ และวรอตสวัฟในประเทศโปแลนด์ ระหว่างวันที่ 25 กันยายน – 4 ตุลาคม ค.ศ. 2009 (พ.ศ. 2552)

**สนามแข่งขัน**

**การคัดเลือก**
 เจ้าภาพ
** POL- ผ่านการคัดเลือกโดยตรงหลังจากวอลเลย์บอลหญิงชิงแชมป์ยุโรป 2007
** ITA
** SRB
** RUS
** NED
** GER
** BEL- ผ่านการคัดเลือกในรอบคัดเลือก
** BUL
** CZE
** FRA
** SVK
** ESP
** TUR- ผ่านการคัดเลือกเพิ่มเติมในรอบคัดเลือก
** AZE
** BLR
** CRO

**การแบ่งกลุ่ม**

**รอบแบ่งกลุ่ม**

**กลุ่ม A**

**กลุ่ม B**

**กลุ่ม C**

**กลุ่ม D**

**รอบเพลย์ออฟ**

**กลุ่ม E**
สนาม: Arena Łódź วูช

**Pool F**
สนาม: Spodek คาโตวีตเซ

**รอบสุดท้าย**

**รอบรองชนะเลิศ**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**

**รางวัล**
ผู้เล่นทรงคุณค่า 
 NED มาโนน เฟลียร์
*ผู้ทำคะแนนสูงสุด
 GER มาร์กาเรต้า โคซุซ
*ตบยอดเยี่ยม
 ITA ซิโมน่า จิโอลี่
*บล็อกยอดเยี่ยม
 GER คริสเตียน เฟิรส์ท
*เสิร์ฟยอดเยี่ยม
 POL แอ็กนีสซก้า เบดนาเร็ก-คัสซ่า
*เซ็ตยอดเยี่ยม
 ITA เอลิโอโนร่า โล เบียงโก้
*รับยอดเยี่ยม
 GER เคอร์สติน ชีร์ลิช
*ตัวรับอิสระยอดเยี่ยม
 ITA เปาโล คาร์ดูลโล

**อ้างอิง**

**แหล่งข้อมูลอื่น**
 Official website
หมวดหมู่:วอลเลย์บอลในปี พ.ศ. 2552
2009
พระรัตนธัชมุนี (จู อิสฺสรญาโณ)

พระรัตนธัชมุนี นามเดิม จู ทีปรักษพันธุ์ ฉายา อิสฺสรญาโณ เป็นพระราชาคณะชั้นธรรมฝ่ายธรรมยุติกนิกาย เจ้าอาวาสรูปที่ 9 ของวัดมัชฌิมาวาส (จังหวัดสงขลา) และอดีตเจ้าคณะจังหวัดสงขลา

**ประวัติ**
พระรัตนธัชมุนี มีนามเดิมว่า จู ทีปรักษพันธุ์ เกิดเมื่อวันอาทิตย์ แรม 6 ค่ำ เดือนยี่ ปีวอก ตรงกับที่ 19 มกราคม พ.ศ. 2415 (นับแบบปัจจุบันเป็นปี พ.ศ. 2416) ภูมิลำเนาอยู่ตำบลเกาะยอ อำเภอเมืองสงขลา เป็นบุตรคนที่ 3 ของนายทอนกับนางเซ่งเนียว เรียนหนังสือกับบิดาจนมีอายุได้ 11 ปี จึงเรียนภาษาบาลีกับพระอาจารย์ตุ้ย วัดท้ายยอ พระปาน และพระอธิการรอด อายุ 15 ปี ท่านบวชเป็นสามเณรอยู่  1 ปี จึงลาสิกขาไปเรียนวิชาแพทย์และพาณิชกับครอบครัว และช่วยครอบครัวทำธุรกิจ ถึงวันที่ 7 มิถุนายน พ.ศ. 2436 ท่านจึงได้อุปสมบทที่วัดมัชฌิมาวาส จังหวัดสงขลา โดยมีพระภัทรธรรมธาดา (แจ้ง ภทฺทิโย) เป็นพระอุปัชฌาย์ พระวินัยธรรม (หนู านาโณ) เป็นพระกรรมวาจาจารย์ เสร็จพิธีเวลา 17.05 น.
พ.ศ. 2441 ได้เข้ามาถวายตัวเป็นศิษย์ในสมเด็จพระมหาสมณเจ้า กรมพระยาวชิรญาณวโรรส เข้าศึกษาที่มหามกุฏราชวิทยาลัย วัดบวรนิเวศราชวรวิหาร อยู่ 3 ปี เข้าสอบได้เปรียญเอก (เทียบเท่าเปรียญธรรม 3 ประโยค) แต่นั้นสมเด็จพระมหาสมณเจ้าฯ ก็ทรงฝึกสอนเอง ได้เข้าแปลพระปริยัติธรรมในสนามหลวง ณ วัดพระศรีรัตนศาสดาราม เป็นเปรียญธรรม 4 ประโยค เมื่อ พ.ศ. 2444 และเข้าสอบได้อีกปีละประโยค จนได้เปรียญธรรม 5 ประโยคในปี ร.ศ. 121 (พ.ศ. 2445) ได้เปรียญธรรม 6 ประโยคในปี พ.ศ. 2446 ต่อมาถึงปี ร.ศ. 124 (พ.ศ. 2448) เข้าแปลพระปริยัติธรรมอีกครั้งได้เป็นเปรียญธรรม 7 ประโยค
ต่อมาท่านทุพพลภาพและอาพาธด้วยโรคเส้นประสาทพิการ พระบาทสมเด็จพระปกเกล้าเจ้าอยู่หัวจึงพระราชทานพระบรมราชานุญาตให้ลาออกจากตำแหน่งเจ้าอาวาสวัดมัชฌิมาวาสและเจ้าคณะจังหวัดสงขลาตั้งแต่วันที่ 22 เมษายน พ.ศ. 2472 แล้วกลับมาจำพรรษาที่วัดบวรนิเวศวิหาร

**สมณศักดิ์**
 6 กรกฎาคม พ.ศ. 2451 ตั้งเป็นพระราชาคณะที่ พระอโนมคุณมุนี มีนิตยภัตเดือนละ 5 ตำลึง ได้รับพัดแฉกพื้นกำมะหยี่ปักทองแล่งหน้าราหูใหญ่เป็นเครื่องยศ- 24 กันยายน พ.ศ. 2464 เลื่อนเป็นพระราชาคณะชั้นราชที่ พระราชเมธี ศรีประสาธน์สุตาคม อุดมมติปกร ยติคณิศร บวรสังฆาราม คามวาาสี- 9 พฤศจิกายน พ.ศ. 2468 เลื่อนเป็นพระราชาคณะชั้นเทพที่ พระเทพเมธี ศรีวิบุลยนายก ตรีปิฎกธาดา มหาคณฤศร บวรสังฆาราม คามวาสี- 4 ธันวาคม พ.ศ. 2491 เลื่อนเป็นพระราชาคณะชั้นธรรมที่ พระรัตนธัชมุนี ชินสีห์ธรรมสาธก ตรีปิฎกคุณาลังการ เถรธรรมสมาจาร วินัยสุนทร ยติคณิศรบวรสังฆาราม คามวาสี

**มรณภาพ**
พระรัตนธัชมุนี อาพาธด้วยโรคมะเร็งต่อมลูกหมาก รับการผ่าตัดที่โรงพยาบาลสงฆ์เมื่อวันที่ 23 มิถุนายน พ.ศ. 2500 แล้วพักรักษาตัวที่นั่นจนกระทั่งมรณภาพเมื่อวันที่ 2 กุมภาพันธ์ พ.ศ. 2505 เวลา 08.06 น. สิริอายุได้ 89 ปี 14วัน สำนักอยู่ ณ กุฏิลออ หลิมเซ่งพ่าย ข้างพระวิหารพระศาสดา วัดบวรนิเวศราชวรวิหาร

**อ้างอิง**
 เชิงอรรถ  
 บรรณานุกรม-  หน้า = 313-314-  หน้า = (5)-(22) พระเจ้าวรวงศ์เธอ พระองค์เจ้าเฉลิมพลทิฆัมพร โปรดให้พิมพ์ในงานพระราชทานเพลิงศพ พระรัตนธัชมุนี (อิสฺสรญาณเถร) ณ เมรุหน้าพลับพลาอิศริยาภรณ์ วัดเทพศิรินทราวาส เมื่อวันที่ 31 พฤษภาคม 2505
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:เจ้าคณะจังหวัด
หมวดหมู่:เจ้าอาวาส
จู
หมวดหมู่:เปรียญธรรม 7 ประโยค
หมวดหมู่:บุคคลจากอำเภอเมืองสงขลา
หมวดหมู่:เสียชีวิตจากมะเร็งต่อมลูกหมาก
หมวดหมู่:ภิกษุจากจังหวัดสงขลา
ควน ปอนเซ เด เลออน

ควน ปอนเซ เด เลออน (Juan Ponce de León; ค.ศ. 1474 – กรกฎาคม ค.ศ. 1521) เป็นนักสำรวจและกองกิสตาดอร์ชาวสเปน เขาเป็นผู้ว่าราชการเปอร์โตริโกคนแรกโดยพระมหากษัตริย์สเปนทรงแต่งตั้ง เขานำคณะสำรวจยุโรปคณะแรกเท่าที่ทราบไปลาฟลอริดาที่เขาตั้งชื่อ และสัมพันธ์กับตำนานน้ำพุแห่งความเยาว์วัย (Fountain of Youth) ซึ่งเชื่อว่าอยู่ในฟลอริดา
หมวดหมู่:นักสำรวจคริสต์ศตวรรษที่ 16
หมวดหมู่:กองกิสตาดอร์สเปน
หมวดหมู่:ยุคการสำรวจ
หมวดหมู่:นักสำรวจทวีปอเมริกาเหนือ
ราเกซ เชอร์มา

ราเกซ เชอร์มา (เกิด 13 มกราคม ค.ศ. 1949) เป็นอดีตนักบินกองทัพอากาศอินเดียซึ่งบินบนยานโซยุซ ที-11 ซึ่งปล่อยวันที่ 3 เมษายน ค.ศ. 1984 เป็นส่วนหนึ่งของโครงการอินเตอร์คอสมอส เชอร์มาเป็นชาวอินเดียคนแรกที่เดินทางในอวกาศ

**ชีวิตช่วงต้น**
ราเกซ เชอร์มาเกิดวันที่ 13 มกราคม ค.ศ. 1949 ที่ปาเตียลา รัฐปัญจาบ ประเทศอินเดีย เขาเข้าศึกษาที่โรงเรียนไวยากรณ์เซนต์จอจส์ ไฮเดอราบาด เขาสำเร็จการศึกษาจากวิทยาลัยนีซัม เขาเข้าร่วมนักเรียนนายทหารกองทัพอากาศใน ค.ศ. 1966

**อาชีพ**
เขาเป็นศิษย์เก่าวิทยาลัยกลาโหมแห่งชาติรุ่นที่ 35 เข้าร่วมเป็นนักบินทดสอบในกองทัพอากาศอินเดียใน ค.ศ. 1970 เขาบินอากาศยานมีโคยัน-กูเรวิชหลายเที่ยวตั้งแต่ ค.ศ. 1971 ราเกซก้าวหน้าอย่างรวดรเวผ่านหลายระดับ และใน ค.ศ. 1984 เขาได้รับแต่งตั้งเป็นหัวหน้าฝูงบินและนักบินในกองทัพอากาศอินเดีย เขาได้รับเลือกเมื่อวันที่ 20 กันยายน ค.ศ. 1982 ให้เป็นนักบินอวกาศและเป็นส่วนหนึ่งของโครงการร่วมระหว่างองค์การวิจัยอวกาศอินเดียและโครงการอวกาศอินเตอร์คอสมอสของโซเวียต
เขาเกษียณจากยศผู้บังคับการกองบิน และเข้าร่วมการบินฮินดูสถาน จำกัด (HAL) ใน ค.ศ. 1987 และเป็นหัวหน้านักบินทดสอบในกองนาชิก (Nashik) ของ HAL จน ค.ศ. 1992 ก่อนย้ายไปบังกาลอร์เพื่อทำงานเป็นหัวหน้านักบินทดสอบของ HAL เขายังสัมพันธ์กับอากาศยานรบเบา เธจัส

**การบินอวกาศ**
ใน ค.ศ. 1984 เขาเป็นพลเมืองอินเดียคนแรกที่ไปอวกาศเมื่อเขาบินบนจรวดโซยุซ ที-11 ของโซเวียตที่ปล่อยจากท่าอวกาศยานบัยโกเงอร์ในสาธารณรัฐสังคมนิยมโซเวียตคาซัค วันที่ 2 เมษายน ค.ศ. 1984 เขาใช้เวลาบนยาน 7 วัน 21 ชั่วโมง 40 นาทีระหว่างที่ทีมทำการศึกษาทางวิทยาศาสตร์และเทคนิคซึ่งมีช่วงทดลอง 43 ช่วง เขาทำงานเป็นหลักในสาขาชีวการแพทย์และการสัมผัสระยะไกล ประเทศอินเดียกลายเป็นชาติที่ 14 ที่ส่งคนสู่อวกาศ

**รางวัล**
เขาได้รับเกียรติวีรบุรุษแห่งสหภาพโซเวียตเมื่อกลับจากอวกาศ รัฐบาลอินเดียมอบรางวัลวีรคติสูงสุด (ระหว่างยามสงบ) อโศกจักร (Ashoka Chakra) แก่เขาและสมาชิกโซเวียตสองคนในภารกิจนั้น มาลีเชฟและสเตรคาลอฟ

**อ้างอิง**
หมวดหมู่:นักบินอวกาศชาวอินเดีย
หมวดหมู่:ชาวปัญจาบ
หมวดหมู่:นายทหารกองทัพอากาศอินเดีย
กีฬาทางน้ำชิงแชมป์โลก 2015

กีฬาทางน้ำชิงแชมป์โลก 2015 (Чемпионат мира по водным видам спорта 2015; 2015 елгы Су спорт төрләре буенча дөнья чемпионаты; 2015 World Aquatics Championships) ได้รับการจัดขึ้นในคาซัน, ประเทศรัสเซีย ระหว่างวันที่ 24 กรกฎาคม – 9 สิงหาคม ค.ศ. 2015 จำนวนของการเข้าร่วมทีมชาติมีทั้ง 190 ประเทศ มีนักกีฬา 2,500 คน และจำนวนเหรียญ 75 เหรียญ ในครั้งนี้มีนักกีฬาเข้าร่วมมากกว่าครั้งก่อน

**การคัดเลือกเจ้าภาพ**
เมื่อวันที่ 15 กรกฎาคม ค.ศ. 2011 ในการประชุมใหญ่ของฟีน่าที่เซี่ยงไฮ้ เมืองที่เสนอตัวเป็นเจ้าภาพมีดังนี้- RUS คาซัน- MEX กัวดาลาฮารา- HKG ฮ่องกง- CHN กว่างโจว- CAN มอนทรีออล
เมืองกว่างโจว ประเทศจีน และมอนทรีออล ประเทศแคนาดา ได้ถอนตัวออกจากการเป็นเจ้าภาพก่อนที่จะลงคะแนน
ผลการลงคะแนน คาซันได้รับเลือกให้เป็นเจ้าภาพในปี ค.ศ. 2015 และกัวดาลาฮาราได้รับเลือกให้เป็นเจ้าภาพในปี ค.ศ. 2017

**ตารางการแข่งขัน**

**ตารางสรุปเหรียญรางวัล**
ประเทศเจ้าภาพ

**ประเทศที่เข้าร่วม**
นักกีฬาจาก 190 ประเทศเข้าร่วมในการแข่งขันครั้งนี้

**อ้างอิง**

**แหล่งข้อมูลอื่น**
 Official website date=2013-08-06 
2015
ดาวแห่งชีวิต

ดาวแห่งชีวิต
ความหมายของดาวแห่งชีวิต
ดาวแห่งชีวิต (Star of Life) เป็นรูปดาวหกแฉกสีน้ำเงินขอบขาว ภายในมีคทางูเดี่ยว (rod of Asclepius) ใช้เป็นสัญลักษณ์แทนหน่วยแพทย์ฉุกเฉิน เดิมหน่วยแพทย์ฉุกเฉินจะใช้กางเขนสีส้มเป็นสัญลักษณ์ ต่อมาลีโอ อาร์. ชวาตซ์ หัวหน้าสาขาหน่วยแพทย์ฉุกเฉินของสำนักงานความปลอดภัยบนทางหลวงแห่งชาติได้ออกแบบดาวแห่งชีวิตขึ้น หลังพบว่ากางเขนสีส้มมีความคล้ายคลึงกับกางเขนสีแดงของกาชาด สำนักงานความปลอดภัยบนทางหลวงแห่งชาติจดลิขสิทธิ์ดาวแห่งชีวิตในปี ค.ศ. 1977 สำนักทะเบียนของหน่วยแพทย์ฉุกเฉินแห่งชาติประกาศให้ดาวแห่งชีวิตเป็นสัญลักษณ์ของบุคลากรทางการแพทย์ฉุกเฉินหลังลิขสิทธิ์ของสัญลักษณ์นี้หมดลงในปี ค.ศ. 1997
ดาวแห่งชีวิตประกอบด้วยสัญลักษณ์คทางูเดี่ยวแทนการรักษา (มักจำสับสนกับคทางูไขว้ ซึ่งแทนการเจรจาและสันติภาพ) ดาวหกแฉกแทนหกหน้าที่ของหน่วยแพทย์ฉุกเฉินได้แก่ การตรวจ, การรายงาน, การตอบสนอง, การรักษาเบื้องต้น, การดูแลระหว่างส่งต่อและการส่งต่อให้ผู้เชี่ยวชาญ

**อ้างอิง**
หมวดหมู่:สัญลักษณ์
หมวดหมู่:แพทยศาสตร์
หมวดหมู่:เวชศาสตร์ฉุกเฉิน
หมวดหมู่:การปฐมพยาบาล
ศูนย์ศิลปะและวัฒนธรรมแห่งชาติฌอร์ฌ ปงปีดู

ศูนย์ศิลปะและวัฒนธรรมแห่งชาติฌอร์ฌ ปงปีดู (Centre national d'art et de culture Georges-Pompidou) หรือที่นิยมเรียกว่า ศูนย์ฌอร์ฌ ปงปีดู (Centre Georges-Pompidou), ศูนย์ปงปีดู (Centre Pompidou), ศูนย์โบบูร์ (Centre Beaubourg) และ โบบูร์ (Beaubourg) เป็นกลุ่มอาคารอเนกประสงค์ในย่านโบบูร์ กรุงปารีส ประเทศฝรั่งเศส อาคารได้รับการออกแบบนวัตกรรมเชิงไฮเทค โดยเรนโซ เปียโน และริชาร์ด รอเจอส์ ซึ่งต่างเป็นสถาปนิกรางวัลพริตซ์เกอร์และหนึ่งในผู้บุกเบิกคตินิยมหลังนวยุค และรวมไปถึงจันฟรันโค ฟรันคีนี (Gianfranco Franchini) สถาปนิกชาวอิตาลี
อาคารประกอบด้วยหลายส่วน ได้แก่ ห้องสมุดสารสนเทศสาธารณะ (Bibliothèque publique d'information) ซึ่งเป็นห้องสมุดสาธารณะขนาดใหญ่, พิพิธภัณฑ์ศิลปะสมัยใหม่แห่งชาติ (Musée National d'Art Moderne) เป็นพิพิธภัณฑ์ทางศิลปะที่ใหญ่ที่สุดในยุโรป และในส่วนสุดท้ายคือ สถาบันการวิจัยและความร่วมมือทางเสียง/ดนตรี (IRCAM) ซึ่งเป็นศูนย์วิจัยด้านเสียงและด้านดนตรี พิพิธภัณฑ์แห่งนี้เดิมเป็นที่รู้จักในชื่อ "โบบูร์" ด้วยสาเหตุมาจากที่ตั้งของสถานที่ ส่วนในชื่อปัจจุบันมาจากชื่อของฌอร์ฌ ปงปีดู ประธานาธิบดีฝรั่งเศสคนที่ 2 (ระหว่างปี ค.ศ. 1969-1974) ผู้ริเริ่มให้สร้างอาคารแห่งนี้ขึ้น ซึ่งได้เปิดอย่างเป็นทางการครั้งแรกในวันที่ 31 มกราคม ค.ศ. 1977 โดยมีประธานาธิบดีวาเลรี ฌิสการ์ แด็สแต็ง เป็นประธานเปิด ข้อมูลในปี ค.ศ. 2006 พิพิธภัณฑ์ได้ต้อนรับนักท่องเที่ยวนับตั้งแต่ปี ค.ศ. 1977 มาแล้วมากกว่า 180 ล้านคน และมากกว่า 5,209,678 คนในปี ค.ศ. 2013 เพียงปีเดียว 
พิพิธภัณฑ์เป็นที่รู้จักในเรื่องของการออกแบบที่นำเสนอโครงสร้างภายในล้วน ๆ ทั้งโครงเหล็ก คอนกรีตเสริมเหล็ก แม้กระทั่งพวกท่อต่าง ๆ ซึ่งถือเป็นการออกแบบที่แตกต่างมากในขณะนั้น ที่โดยปกติแล้วจะปกปิดไม่ให้เห็นโครงสร้าง การออกแบบได้รับคำชื่มชมจากหลายส่วนทั้งจากสื่อมวลชนอย่างเนชั่นแนล จีโอกราฟิก, เดอะนิวยอร์กไทมส์ เป็นต้น
สำหรับประติมากรรม ฮอริซอนทัล (Horizontal) ซึ่งเป็นประติมากรรมจลดุลสูงกว่า 25 ฟุต (7.6 เมตร) สร้างสรรค์ขึ้นโดยอเล็กซานเดอร์ คาลเดอร์ ซึ่งได้นำมาตั้งไว้ในปี ค.ศ. 2012 หน้าพิพิธภัณฑ์

**เป็นต้น**
หมวดหมู่:สิ่งก่อสร้างโดยเรนโซ เปียโน
หมวดหมู่:สิ่งก่อสร้างโดยริชาร์ด รอเจอส์
หมวดหมู่:พิพิธภัณฑ์ในปารีส
พรรคสนับสนุนนโยบายเกรียงศักดิ์

พรรคสนับสนุนนโยบายเกรียงศักดิ์ พรรคการเมืองหรือกลุ่มการเมืองของไทยในอดีตก่อตั้งเมื่อ พ.ศ. 2522 เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวของนักการเมืองในรูปแบบของ "กลุ่มการเมือง" โดยมี ญาติ ไหวดี เป็นแกนนำ
โดยได้ลงรับเลือกตั้งเมื่อ วันที่ 22 เมษายน พ.ศ. 2522 ซิ่งทางพรรคได้ ส.ส. 1 คน คือนายญาติ ไหวดี จากเขต 2 จังหวัดสุรินทร์ 
หลังจากนั้นทางกลุ่มได้รวมตัวกับ พรรคสยามปฏิรูป และ ส.ส. ไม่สังกัดพรรคอีก 6 คนก่อตั้งกลุ่มการเมืองใหม่ในนาม กลุ่มสยามปฏิรูปสนับสนุนนโยบายเกรียงศักดิ์โดยไม่มีเงื่อนไขใด ๆ ทั้งสิ้น 
ต่อมาทางกลุ่มได้จับมือกับกลุ่มของ พ.อ. (พิเศษ) พล เริงประเสริฐวิทย์ และกลุ่มชาติประชาชนของ ร.ต. บุญยง วัฒนพงศ์ ก่อตั้งพรรคการเมืองใหม่ในนาม พรรคสยามประชาธิปไตย เมื่อวันที่ 10 มกราคม พ.ศ. 2526 ทำให้บทบาทของกลุ่มสนับสนุนนโยบายยุติลงนับตั้งแต่บัดนั้น

**แนวความคิดทางการเมือง**
พรรคสนับสนุนนโยบายเกรียงศักดิ์ เป็นพรรคการเมืองที่ประกาศตัวว่าไม่ว่า พล.อ.เกรียงศักดิ์ ชมะนันท์ นายกรัฐมนตรี จะมีนโยบายใดหรือต้องการเสียงสนับสนุนกฎหมายใดก็ตามก็จะยินดียกมือสนับสนุนด้วยทั้งหมด

**อ้างอิง**
หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งเมื่อ พ.ศ. 2522
หมวดหมู่:สิ้นสุดในปี พ.ศ. 2526
สนับสนุนนโยบายเกรียงศักดิ์
ลีออน บริดเจส

ลีออน บริดเจ็ต  (ชื่อจริง ท็อดด์ ไมเคิล บริดเจ็ต ; เกิด 13 กรกฎาคม ค.ศ. 1989) เป็นชาวอเมริกัน และนักร้องแนว กอสเปล และ โซล  และนักแต่งเพลง จาก ฟอร์ตเวิร์ท  รัฐเท็กซัส เขาเป็นที่รู้จักจากผลงานเพลง "Coming Home", จนได้รับการออกอากาศตามรายการโทรทัศน์บ่อยครั้ง และยังติดเป็นกระแสใน ของระบบสตรีมมิ่งเพลง Spotify และผลงานเพลงของเขายังกลายเป็นกระแส จนติด 10 อันดับใน Viral Track ของระบบสตรีมมิ่งเพลง Spotfity อัลบั้มเปิดตัวของบริตเจส Coming Home, ถูกวางจำหน่ายเมื่อวันที่ 23 มิถุนายน 2015 ภายใต้สังกัด โคลัมเบีย เรดคอร์ดส

**ประวัติ**

**สู่วงการดนตรี**
บริตเจสเริ่มผลงานวงดนตรี โดยการแต่งเนื้อเพลงและเล่นกีตาร์ ประกอบไปด้วยกับเนื้อเพลงของเขา  เขายังเล่นตามผับทั่วฟอร์ตเวิร์ท เขาทำงานใน The Grotto เป็นคนล้างจานจนกระทั่งเขาได้เซ็นสัญญากับทางค่าย โคลัมเบียเรดคอร์ดสเมื่อปี 2014   ถือเป็นสไตล์ของเขาอย่างสิ้นเชิง .

**อ้างอิง**
หมวดหมู่:นักดนตรีชาวอเมริกัน
เรือโดยสารคลองในประเทศไทย

เรือโดยสารคลองในประเทศไทย เป็นบริการเรือด่วนในคลองแสนแสบ และคลองมหานาค มีเส้นทางระหว่าง ท่าน้ำวัดศรีบุญเรือง ในเขตบางกะปิ จนถึง ท่าสะพานผ่านฟ้าลีลาศ เขตป้อมปราบศัตรูพ่าย โดยมีจุดต่อเรือที่ ท่าประตูน้ำ รวม 28 ท่าเรือ ดำเนินงานโดยกลุ่มเรือหางยาวที่รวมตัวกันในนาม ห้างหุ้นส่วนจำกัด ครอบครัวขนส่ง เปิดให้บริการครั้งแรกในวันที่ 1 ตุลาคม พ.ศ. 2533 จากการชักชวนของ พล.ต.จำลอง ศรีเมือง ผู้ว่าราชการกรุงเทพมหานครในสมัยนั้น

**รายชื่อคลองที่มีการให้บริการเรือโดยสาร**
 คลองแสนแสบ- คลองพระโขนง- คลองภาษีเจริญ- คลองรังสิต (ไม่มีเรือวิ่ง) - คลองผดุงกรุงเกษม

**รายชื่อคลองที่มีแผนที่จะให้บริการเรือโดยสาร**
 คลองเปรมประชากร- คลองบางเขน- คลองลาดพร้าว- คลองบางซื่อ- คลองห้วยขวาง- คลองสามเสน- คลองมหานาค- คลองหลุมไผ่- คลองจั่น- คลองตัน- คลองบางนา- คลองประเวศบุรีรมย์- คลองลาดบัวขาว- คลองสอง- คลองมหาสวัสดิ์- คลองบางกอกน้อย- คลองชักพระ- คลองบางกอกใหญ่- คลองคลองด่าน- คลองบางขุนเทียน- คลองดาวคะนอง- คลองบางบอน- คลองราชมนตรี- คลองสนามชัย

**ดูเพิ่ม**
 เรือด่วน

**แหล่งข้อมูลอื่น**
  เส้นทางการเดินเรือโดยสารในกรุงเทพมหานครfix-attempted=yes 
หมวดหมู่:ระบบขนส่งมวลชนทางเรือ
หมวดหมู่:การขนส่งทางน้ำในประเทศไทย
หมวดหมู่:คลองในประเทศไทย
หมวดหมู่:บทความเกี่ยวกับ การคมนาคมขนส่ง ที่ยังไม่สมบูรณ์
เอชทีทีเพลโตร์

เอชทีทีเพลโตร์ (HTT Pléthore) หรือเป็นที่รู้จักกันในอีกชื่อต้นแบบ โลคัสเพลโตร์ (Locus Pléthore) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 1+2 ที่นั่ง ผลิตโดยบริษัทรถยนต์สัญชาติแคนาดา เอชทีทีออโตโมบิล (HTT Automobile) ตั้งแต่ปี ค.ศ. 2010 เป็นต้นมา โดยมีฐานการผลิตอยู่ที่ควิเบก ประเทศแคนาดา เปิดตัวครั้งแรกในงานมอนทรีออลอินเตอร์เนชันแนลออโตโชว์ปี ค.ศ. 2007 
เอชทีทีเพลโตร์ ยังถือเป็นรถคันแรกของค่าย รถได้รับการออกแบบที่นั่งภายในคลายคลึงกับแม็คลาเรน เอฟ1 ที่ออกแบบที่นั่งคนขับไว้ตรงกลาง และมีที่นั่งเล็กๆ 2 ที่ ด้านขวาและซ้ายของรถ เพลโตร์ใช้เครื่องยนตร์ขนาด 6.2 ลิตรซูเปอร์ชาร์ท V8 ซึ่งให้กำลังสูงถึง 750 แรงม้า (560 kW) และแรงบิดที่ 655 lb·ft (888 N·m) นอกจากนี้ยังมีออปชันเพิ่มเติมของเครื่องยนตร์ซึ่งสามารถเพิ่มแรงม้าแก่เครื่องยนตร์ไปจนถึง 1,100 แรงม้า (820 kW) ซึ่งเป็นเครื่องแบบเดียวกับเชฟโรเลต คอร์เวต จากบริษัทแพรตต์แอนด์มิลเลอร์ (Pratt & Miller) รถได้รับการยืนยันที่จะผลิตออกสู่ตลาดเพียง 99 คัน โดยแต่ละคันลูกค้าสามารถสามารถเลือกแต่งได้เอง
เพลโตสามารถทำอัตราเร่ง 0-100 กม./ชม. ในเวลาเพียง 2.9 วินาที และความเร็วสูงสุดได้ถึง 385 กม./ชม. (239 ไมล์/ชม.)

**อ้างอิง**
หมวดหมู่:รถยนต์
หมวดหมู่:รถสปอร์ต
ลิขิตรักตะวันและจันทรา

ลิขิตรักตะวันและจันทรา (Moon Embracing the Sun; ฮันกึล: 해를 품은 달; อาร์อาร์: Haereul Pum-eun Dal) เป็นละครโทรทัศน์เกาหลีแนวแฟนตาซีอิงประวัติศาสตร์ ออกอากาศครั้งแรกทางช่องเอ็มบีซีในเกาหลีใต้เมื่อวันที่ 4 มกราคม ถึง 15 มีนาคม 2555 มี 20 ตอน นำแสดงโดย ฮัน กา-อิน, คิม ซู-ฮย็อน, จุง อิล-วู และคิม มิน-ซอ สำหรับในประเทศไทย ออกอากาศทางช่อง 3
ลิขิตรักตะวันและจันทรา เป็นละครโทรทัศน์เกาหลีที่สร้างมาจากนวนิยายชื่อ จันทราโอบอาทิตย์ ของ จ็อง อึน-กว็อล โดยเรื่องราวเกี่ยวกับพระเจ้าอีฮว็อน พระราชาแห่งโชซอน (ซึ่งพระเจ้าอีฮว็อนนั้นไม่มีตัวตนอยู่จริงในประวัติศาสตร์แต่อย่างใด) ที่ต้องสูญเสียหญิงสาวชื่อ ฮอ ย็อน-อู ที่เพิ่งได้แต่งตั้งเป็นพระชายาเมื่อครั้งเป็นองค์ชายรัชทายาทเพี่ยงไม่กี่วัน ฮอ ย็อน-อู นั้นเสียชีวิตด้วยวัยเพียง 13 ปี 8 ปีต่อมา ในขณะที่พระเจ้าอีฮว็อนปลอมตัวเป็นสามัญชนอยู่นั้น พระองค์ทรงได้พบกับหญิงสาวคนหนี่งซึ่งเป็นธิดาเทพ แต่เธอไม่มีชื่อ พระองค์จึงตั้งชื่อให้ธิดาเทพคนนั้นว่า ว็อล (ซึ่งแปลว่า "ดวงจันทร์") โดยไม่รู้เลยว่า จริงๆ แล้ว ธิดาเทพว็อลก็คือ ฮอ ย็อน-อู หญิงสาวคนรักที่ตายไปแล้วนั่นเอง
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2555
เจ้าชายกุสตาฟ อดอล์ฟ ดยุกแห่งเวสเตร์บอตเติน

เจ้าชายกุสตาฟ อดอล์ฟ ดยุกแห่งเวสเตร์บอตเติน (22 เมษายน ค.ศ. 1906 – 26 มกราคม ค.ศ. 1947) เป็นพระราชโอรสในสมเด็จพระเจ้ากุสตาฟที่ 6 อดอล์ฟแห่งสวีเดน กับเจ้าหญิงมาร์กาเรตแห่งคอนน็อต และเป็นพระราชชนกในสมเด็จพระราชาธิบดีคาร์ลที่ 16 กุสตาฟแห่งสวีเดน และเป็นพระมาตุลาในสมเด็จพระราชินีนาถมาร์เกรเธอที่ 2 แห่งเดนมาร์ก และสมเด็จพระราชินีอันเนอ-มารีแห่งกรีซ

**พระประวัติ**
เจ้าชายกุสตาฟ อดอล์ฟเป็นพระราชบุตรพระองค์ใหญ่จากทั้งหมดห้าพระองค์ ในหมู่พระบรมวงศานุวงศ์จะเรียกพระองค์อย่างลำลองว่า เอดมุนด์ เสกสมรสกับเจ้าหญิงซิบิลลาแห่งซัคเซิน-โคบวร์คและโกทา พระธิดาในเจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา และเป็นพระราชปนัดดาในสมเด็จพระราชินีนาถวิกตอเรียแห่งสหราชอาณาจักร เมื่อวันที่ 19-20 ตุลาคม ค.ศ. 1932 มีพระโอรส-ธิดาด้วยกัน 5 พระองค์ ได้แก่
# เจ้าหญิงมาร์กาเรธา (31 ตุลาคม ค.ศ. 1934) เสกสมรสกับจอห์น อัมเบลอร์ มีพระบุตรด้วยกันสามคน
# เจ้าหญิงบีร์กิตตา (19 มกราคม ค.ศ. 1937 – 4 ธันวาคม ค.ศ. 2024) เสกสมรสกับเจ้าชายโยฮันน์ จอร์จแห่งโฮเฮนซอลเลิร์น มีพระบุตรด้วยกันสามองค์
# เจ้าหญิงเดซีเร (2 มิถุนายน ค.ศ. 1938) เสกสมรสกับบารอนนิลส์ ออกุสต์แห่งซิลฟ์เวอร์ชิล์ด มีพระบุตรด้วยกันสามคน
# เจ้าหญิงคริสตีนา (3 สิงหาคม ค.ศ. 1943) เสกสมรสกับโทร์ด มาญูซน มีพระบุตรด้วยกันสามคน
# สมเด็จพระราชาธิบดีคาร์ลที่ 16 กุสตาฟ (30 เมษายน ค.ศ. 1946) อภิเษกสมรสกับซิลเวีย ซอมแมร์ลัท มีพระราชบุตรด้วยกันสามพระองค์

**สิ้นพระชนม์**
เจ้าชายกุสตาฟ อดอล์ฟ ดยุกแห่งเวสเตร์บอตเติน สิ้นพระชนม์จากเหตุเครื่องบินพระที่นั่งตกเมื่อวันที่ 26 มกราคม ค.ศ. 1947 ณ สนามบินเคสทรุป โคเปนเฮเกน ประเทศเดนมาร์ก พร้อมพระสหายสองคนขณะกำลังเดินทางกลับสต็อกโฮล์มหลังทรงล่าสัตว์และเข้าเฝ้าเจ้าฟ้าหญิงยูเลียนา มกุฎราชกุมารีแห่งเนเธอร์แลนด์กับเจ้าชายแบร์นฮาร์ดแห่งเนเธอร์แลนด์ พระองค์โดยสารเครื่องบินเคแอลเอ็มที่ล่าช้าจากอัมสเตอร์ดัมลงที่โคเปนเฮเกน แล้วทรงต่อเครื่องไปสต็อกโฮล์มด้วยเครื่องดักลาส ดีซี-3 ครั้นเมื่อเครื่องบินออกและขึ้นไต่ระดับได้ 50 เมตร เครื่องก็สูญเสียการทรงตัวและดิ่งพสุธา ทำให้ผู้โดยสาร 16 คน และลูกเรือ 6 คนเสียชีวิต ซึ่งรวมไปถึงพระองค์และเกรซ มัวร์ นักแสดงและนักร้องหญิงอเมริกัน จากการสอบสวนพบว่าเป็นความผิดพลาดของกัปตันที่เลินเล่อไม่ปลดกัสต์ล็อก (Gust lock) จนทำให้เครื่องเร่งไม่ขึ้นและตก

**ความสนพระทัย**
 กีฬา
พระองค์เป็นนักกีฬาขี่ม้า เคยลงแข่งกีฬาขี่ม้ากระโดดข้ามเครื่องกีดขวางในโอลิมปิกฤดูร้อน 1936 แต่ทรงตกรอบก่อนถึงรอบสุดท้าย หลังจากนั้นก็ทรงดำรงตำแหน่งประธานคณะกรรมการโอลิมปิกสวีเดนตั้งแต่ปี ค.ศ. 1933 จนกระทั่งสิ้นพระชนม์
 กิจการลูกเสือ
พระองค์ทรงเข้าร่วมเป็นลูกเสือสำรองและสามัญ พระองค์รับเครื่องหมายวูดแบดจ์ ณ อุทยานกิลเวล ประเทศอังกฤษ เมื่อมีการก่อตั้งกองลูกเสือขึ้นในสวีเดน พระองค์ได้ดำรงตำแหน่งเป็นหัวหน้าคณะลูกเสือ เป็นผู้นำลูกเสือสวีเดนในการชุมนุมลูกเสือโลกครั้งที่ 5 ในปี ค.ศ. 1937 และทรงเข้าร่วมงานชุมนุมลูกเสือวิสามัญโลก ในปี ค.ศ. 1938 ทั้งนี้ทรงดำรงตำแหน่งเป็นกรรมการลูกเสือโลกตั้งแต่ปี ค.ศ. 1938 จนกระทั่งสิ้นพระชนม์

**อ้างอิง**

**แหล่งข้อมูลอื่น**
 เจ้าชายกุสตาฟ อดอล์ฟ ดยุกแห่งเวสเตร์บอตเติน-  The Swedish Royal Court
หมวดหมู่:เจ้าชายสวีเดน
หมวดหมู่:ราชวงศ์เบอร์นาดอตต์
หมวดหมู่:นักกีฬาขี่ม้าชายชาวสวีเดน
หมวดหมู่:บุคคลจากสต็อกโฮล์ม
หมวดหมู่:เสียชีวิตจากอุบัติเหตุทางการบินในประเทศเดนมาร์ก
หมวดหมู่:ดยุกสวีเดน
ชีนา เลียม

ชีนา เลียม (Sheena Liam; 粘悦馨, Nián yuè xīn) เป็นนางแบบแฟชั่นชาวมาเลเซียเชื้อสายจีน และเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 2 ของรายการเอเชีย เน็กซ์ ท็อป โมเดล
หมวดหมู่:นางแบบมาเลเซีย
หมวดหมู่:ชาวมาเลเซียเชื้อสายจีน
หมวดหมู่:บุคคลจากรัฐเซอลาโงร์
เทีย ทวีพาณิชย์พันธุ์

เทีย ลี่ ทวีพาณิชย์พันธุ์ (Tia Li Taveepanichpan; เกิด 26 พฤษภาคม พ.ศ. 2539; ชื่อเล่น: เทีย) เป็นนางแบบ นางงามและนักแสดงชาวไทย ผู้ได้รับตำแหน่งมิสทีนไทยแลนด์ในปี 2555 และเป็นตัวแทนจากประเทศไทยเข้าร่วมแข่งขันรายการเอเชียส์เน็กซต์ท็อปโมเดล ซีซัน 2 โดยจบที่ลำดับที่ 8 จากผู้เข้าแข่งขัน 16 คนทั่วภูมิภาคเอเชีย นอกจากนี้ยังได้เป็นผู้เข้าแข่งขันของรายการเดอะเฟซไทยแลนด์ ซีซัน 3 และ 4 

**ประวัติ**
เทีย ลี่ ทวีพาณิชย์พันธุ์ เกิดเมื่อวันที่ 26 พฤษภาคม พ.ศ. 2539 ที่สหรัฐอเมริกา บิดาเป็นชาวไทยเชื้อสายจีน ส่วนมารดาเป็นชาวแอฟริกาใต้เชื้อสายดัตช์ ภายหลังได้ย้ายมาอาศัยอยู่ที่จังหวัดภูเก็ต

**การประกวด**
ในปี พ.ศ. 2555 เทียได้เข้าประกวดมิสทีนไทยแลนด์ และได้คว้าตำแหน่งมิสทีนไทยแลนด์ พร้อมตำแหน่ง Miss Maxim Contact Lens ตำแหน่งขวัญใจช่างภาพสื่อมวลชน และ Miss Blue Corner อีกด้วย ต่อมาได้มีผลงานถ่ายแบบให้กับนิตยสารพลอยแกมเพชร
หลังจากนั้น ในปี 2556 เธอได้เป็น 1 ใน 16 ของผู้เข้าแข่งขันที่ได้เข้าร่วมแข่งขันในรายการ เอเชียส์เน็กซต์ท็อปโมเดล ฤดูกาลที่ 2 ที่ประเทศมาเลเซีย การแข่งขันของเธอได้สิ้นสุดลงเมื่อเธอได้ถูกคัดออกจากรายการในตอนที่ 8 (ได้อันดับที่ 8) หลังจากนั้นเป็นต้นมาเธอก็มีผลงานโฆษณาออกมาเรื่อยๆ
ในปี พ.ศ. 2559 เธอได้เข้าร่วมแข่งขันในรายการ เดอะเฟซไทยแลนด์ ซีซัน 3 โดยได้อยู่ทีมของเมนเทอร์บี น้ำทิพย์ จงรัชตวิบูลย์
ในปี พ.ศ. 2561 เธอได้เข้าร่วมแข่งขันในรายการ เดอะเฟซไทยแลนด์ ซีซัน 4 โดยได้อยู่ทีมของเมนเทอร์บี น้ำทิพย์ จงรัชตวิบูลย์ อีกครั้ง และมีเมนเทอร์อีก 1 คน คือ ศรีริต้า เจนเซ่น โดยได้รับตำแหน่งรองชนะเลิศ
ในเดือน มกราคม พ.ศ. 2566 เธอได้เข้าร่วมการประกวด มิสแกรนด์ภูเก็ต 2023 และได้รับรางวัลชนะเลิศ เป็นตัวแทน จังหวัดภูเก็ต เข้าร่วมการประกวด มิสแกรนด์ไทยแลนด์ 2023 ในเดือนเมษายน 2566 โดยเธอได้รับตำแหน่งรองอันดับหนึ่ง
ในเดือนพฤศจิกายน พ.ศ. 2566 เธอได้รับเลือกให้เป็นตัวแทนประเทศไทยให้เข้าร่วมประกวด มิสทัวริซึมอินเตอร์เนชันแนล 2023 ที่มาเลเซีย และสามารถคว้าตำแหน่งชนะเลิศมาได้สำเร็จ โดยสร้างประวัติศาสตร์ให้กับประเทศไทยที่สามารถครองตำแหน่งชนะเลิศได้ถึง 2 ปีซ้อน หลังจากที่ปีก่อนหน้านี้ มารีม่า สุภัทรา เกลี้ยงพร้อม สามารถคว้า มิสทัวริซึมอินเตอร์เนชันแนล 2022 ในรอบ 20 ปี

**ผลงาน**

**เพลง**
 สิ้นฤทธิ์ (เพลงประกอบละคร ธิดาซาตาน) ร้องร่วมกับ มาเรีย เฮิร์ชเลอร์, กิระนา จัสมิน ชูว์เทอร์, ลาภิสรา อินทรสูต

**ซีรีส์**
2560
Halfworlds season 2
จูเลียต แลงสตรอม
Bangkok รัก Stories
ตอน คนมีเสน่ห์
เมย์
2562
Instinct ซ่อน ล่า หน้าสัตว์
ดรีม (หน้ากากกระต่าย)

**ละครโทรทัศน์**

**ภาพยนตร์**

**รางวัล**

**อ้างอิง**

**แหล่งข้อมูลอื่น**
 Tia Tavee: Model, Actress date=2016-04-02 - tia.tavee.1- tiatavee- tiatavee- tia_tavee

**บทความ**
  เจิดจรัส
'เทีย-เทีย ลี่' คว้า 'มิสทีน ไทยแลนด์ 2012' - ไทยรัฐ
หมวดหมู่:มิสทีนไทยแลนด์
หมวดหมู่:เดอะเฟซไทยแลนด์
หมวดหมู่:นางแบบไทย
หมวดหมู่:นักแสดงจากจังหวัดภูเก็ต
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายแอฟริกาใต้
หมวดหมู่:ชาวไทยเชื้อสายดัตช์
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางงามไทย
หมวดหมู่:ผู้เข้าประกวดมิสแกรนด์ไทยแลนด์
บราเธอร์ฮูด: ไฟนอลแฟนตาซี XV

บราเธอร์ฮูด: ไฟนอลแฟนตาซี XV เป็นอนิเมะของสแควร์เอนิกซ์ ผลิตโดยสตูดิโอ A-1 Pictures โดยที่ห้าตอนแรกออกอากาศฟรีผ่านยูทูบ แต่ละตอนมีความยาวราว 10-15 นาที เนื้อเรื่องสี่ตอนแรกเป็นการเท้าความก่อนเข้าเนื้อเรื่องในเกมไฟนอลแฟนตาซี XV ส่วนตอนที่ห้าเป็นช่วงเวลาคาบเกี่ยวกับเนื้อเรื่องในตัวเกมและต่อจากภาพยนตร์ สงครามแห่งราชันย์ ซึ่งเป็นเรื่องภายหลังจากที่จักรวรรดินีฟล์ไฮม์เข้ายึดราชอาณาจักรลูซิสแล้ว

**รายชื่อตอน**

**แหล่งข้อมูลอื่น**
 (Japanese)- Behind the Voice Actors
หมวดหมู่:อนิเมะที่ออกฉายในปี พ.ศ. 2559
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
แซดบัตทรู

"แซดบัตทรู" (Sad but True) เป็นเพลงของวงดนตรีเฮฟวีเมทัลชาวอเมริกา เมทัลลิกา ออกจำหน่ายในเดือนกุมภาพันธ์ พ.ศ. 2536 เป็นซิงเกิลที่ห้าและซิงเกิลสุดท้ายจากอัลบั้มชุดที่ห้าที่มีชื่อเดียวกันกับวง เมทัลลิกา มิวสิกวิดีโอของเพลงนี้ออกเมื่อเดือนตุลาคม พ.ศ. 2535

**รายชื่อเพลง**
ซิงเกิลสหรัฐอเมริกา
#"Sad but True"
#"So What"
International Single Part 1
#"Sad but True" - 5:27
#"So What" - 3:09
#"Harvester of Sorrow (Live)" - 6:41
International Single Part 2
#"Sad but True" - 5:27
#"Nothing Else Matters (Elevator Version)" - 6:31
#"Creeping Death (Live)" - 8:01
#"Sad but True (Demo)" - 4:53
UK Picture Single
#"Sad but True" - 5:26
#"Nothing Else Matters (Live)" - 6:13
#"Sad but True (Live)" - 6:12
UK & Germany Vinyl 7" Single
#"Sad but True" - 5:24
#"Nothing Else Matters" - 6:29
French Single
#"Sad but True" - 5:27
#"Nothing Else Matters (Edit)" - 6:29
International 7" Inch Vinyl Single
#"Sad but True"
#"Nothing Else Matters (Live)"
#"Sad but True (Live)"

**บุคคลที่เกี่ยวข้อง**
 เจมส์ เฮตฟิลด์ - นักร้องนำ, กีตาร์รึทึม- เคิร์ก แฮมเมตต์ - กีตาร์นำ- เจสัน นิวสเตด - กีตาร์เบส, ร้องประสาน- ลาส์ อุลริช - กลอง

**อันดับในชาร์ต**

**อันดับสูงสุด**

**อ้างอิง**
หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2535
หมวดหมู่:เพลงของเมทัลลิก้า
แขนกล คนแปรธาตุ: บราเธอร์ฮูด

แขนกล คนแปรธาตุ: บราเธอร์ฮูด (Hagane no renkinjutsushi) เป็นอนิเมะที่ดัดแปลงเนื้อเรื่องมาจากมังงะ แขนกล คนแปรธาตุ ของ ฮิโระมุ อะระกะวะ ผลิตโดยสตูดิโอโบนส์ ผู้กำกับของภาคนี้คือ ยะซุฮิโร อิริเอะ ทั้งนี้ แขนกล คนแปรธาตุ:บราเธอร์ฮูด ถือเป็นอนิเมะออกอากาศโทรทัศน์ภาคที่สองซึ่งมีเค้าโครงเรื่องมาจากอนิเมะ แขนกล คนแปรธาตุ ที่ออกอากาศในปี 2546 โดยมีความแตกต่างอยู่ที่ บราเธอร์ฮูด เป็นการดัดแปลงอย่างซื่อตรงจากฉบับมังงะ ต่างจากฉบับปี 2546 ที่มีการดัดแปลงเนื้อเรื่องในช่วงท้ายให้แตกต่าง เนื่องจากฉบับมังงะยังเขียนไม่จบในขณะนั้น
แขนกล คนแปรธาตุ: บราเธอร์ฮูด ประสบความสำเร็จอย่างมาก โดยได้รับคำกล่าวว่าเป็นหนึ่งในอนิเมะที่ยอดเยี่ยมที่สุดตลอดกาล  และได้รับคะแนนการวิจารณ์สูงถึง 9.1 จาก IMDb

**เนื้อเรื่อง**
เอ็ดเวิร์ด และ อัลฟองเซ เอลริค สองพี่น้องตระกูลเอลริค ต้องสูญเสียแม่อันเป็นที่รักไปอย่างกะทันหันด้วยโรคระบาด ทั้งคู่จึงตัดสินใจใช้วิชาแปรธาตุในการ “ชุบชีวิตมนุษย์” ซึ่งถือเป็นวิชาต้องห้ามของการเล่นแร่แปรธาตุ เพื่อคืนชีพชีวิตให้กับแม่ของตน แต่ด้วยสัจจะของโลกแล้วไม่สามารถสร้างชีวิตขึ้นจากที่ไม่มีอะไรได้ เอ็ดและอัลต้องจ่ายค่าผ่านทางในการรับรู้แก่นแท้โดยแลกด้วยร่างกาย เอ็ดจ่ายด้วยขาซ้าย ส่วนอัลจ่ายด้วยร่างกายทั้งหมด เมื่อกลับขึ้นมากจากประตูแห่งสัจจะเอ็ดพบว่าร่างของน้องชายนั้นหายไปทั้งหมด จึงจ่ายด้วยแขนขวาเพื่อดึงวิญญาณของน้องชายผนึกไว้ในชุดเกราะด้วยตราวงแหวนเลือด
พันเอก รอย มัสแตง แห่งกองทัพทราบเรื่องว่าเอ็ดมีฝีมือถึงขนาดสามารถผนึกวิญญาณได้ จึงเสนอให้เอ็ดเข้าเป็น "นักเล่นแร่แปรธาตุของทางการ" เพื่อที่เอ็ดจะได้รับสิทธิต่างๆจากทางการ และเป็นการสะดวกยิ่งขึ้นในการหาวิธีกลับเป็นเหมือนเดิม เอ็ดได้ตอบตกลงเข้านักเล่นแร่แปรธาตุของทางการ ได้ฉายาว่า นักเล่นแร่แปรธาตุเหล็กไหล จากการที่เขาสามารถใช้วิชาแปรธาตุได้โดยไม่ต้องใช้วงแหวนแปรธาตุ และเริ่มออกตามหาศิลานักปราชญ์ เป็นศิลาวิเศษที่ทำให้สามารถใช้พลังการแปรธาตุที่อยู่เหนือกฎเกณฑ์การแลกเปลี่ยนที่ทัดเทียมกัน

**อ้างอิง**

**แหล่งข้อมูลอื่น**
Anime and Manga-  Official Aniplex Fullmetal Alchemist website date=2011-12-11  -  Official Adult Swim Fullmetal Alchemist anime website date=2007-05-03 -  Official Anime Central Fullmetal Alchemist anime website-  Official Madman Entertainment Fullmetal Alchemist website date=2013-11-04 
หมวดหมู่:อนิเมะที่ออกฉายในปี พ.ศ. 2552
หมวดหมู่:อนิเมะที่ออกฉายในปี พ.ศ. 2553
หมวดหมู่:แขนกล คนแปรธาตุ
หมวดหมู่:ซีรีส์อนิเมะที่สร้างจากมังงะ
หมวดหมู่:แอนิแมกซ์
หมวดหมู่:ทูนามิ
หมวดหมู่:โบนส์
หมวดหมู่:การทหารในอนิเมะและมังงะ
หมวดหมู่:การฆ่าล้างเผ่าพันธุ์ในบันเทิงคดี
หมวดหมู่:เมเดียลิงก์
หมวดหมู่:อนิเมะของครันชีโรล
หมวดหมู่:อนิเมะเริ่มต้นใหม่
หมวดหมู่:อะนิเพล็กซ์
วิกิพีเดีย:เสนอบทความคัดสรร/โอลกา คอนสแตนตินอฟนาแห่งรัสเซีย สมเด็จพระราชินีแห่งกรีซ

=== โอลกา คอนสแตนตินอฟนาแห่งรัสเซีย สมเด็จพระราชินีแห่งกรีซ**
โอลกา คอนสแตนตินอฟนาแห่งรัสเซีย สมเด็จพระราชินีแห่งกรีซ ถูกเสนอเมื่อ 4 เมษายน พ.ศ. 2559 และจะได้รับการพิจารณาภายในวันที่ 18 เมษายน พ.ศ. 2559
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 2 พฤษภาคม พ.ศ. 2559
 เสนอชื่อโดย Novaskosia (พูดคุย)
สนับสนุน 
# --Sry85 (พูดคุย) 12:01, 18 เมษายน 2559 (ICT)
#  --Dreaming Out Loud (พูดคุย) 12:42, 18 เมษายน 2559 (ICT)
#
คัดค้าน
#
#
เสนอแนะการปรับปรุง
# เรื่องการใช้ภาษา มีการใช้คำว่า "ได้" โดยไม่จำเป็นหลายที่ และคำว่า "พระนาง" ควรเปลี่ยนไปใช้ "พระองค์" ซึ่งเป็นสรรพนาม --Horus | พูดคุย 18:46, 4 เมษายน 2559 (ICT)
#* แก้ไขแล้วครับ --Novaskosia  20:46,  4 เมษายน 2559 (ICT)
# เรื่องการใช้ภาพ ภาพควรจัดให้ได้สัดส่วนกับตอนของบทความ บางส่วนมีข้อความน้อยก็ไม่ควรใส่ภาพ นอกจากนี้ ภาพส่วนใหญ่ยังมีขนาดใหญ่เกินไป --Horus | พูดคุย 18:46, 4 เมษายน 2559 (ICT)
#* แก้ไขแล้วครับ --Novaskosia  20:46,  4 เมษายน 2559 (ICT)
เอ็ดเวิร์ด เอลริค

เอ็ดเวิร์ด เอลริค (Edward Elric) หรือชื่อเล่นคือ เอ็ด เป็นตัวละครจากการ์ตูนเรื่อง แขนกล คนแปรธาตุ โดยฮิโระมุ อะระกะวะ เขามีฉายาในวงการเล่นแร่แปรธาตุว่า "นักเล่นแร่แปรธาตุเหล็กไหล" ซึ่งเป็นนักเล่นแร่แปรธาตุของรัฐที่มีอายุน้อยที่สุดในประวัติศาสตร์ของประเทศอะเมสทริส เขาสูญเสียขาซ้ายไปจากการพยายามแปรธาตุชุบชีวิตมารดาที่ตายไปขึ้นมา และได้สังเวยแขนขวาไปเพื่อรักษาวิญญาณของน้องชายเอาไว้ แม้ว่าน้องชายจะถูกช่วงชิงกายเนื้อไปแต่เขาก็ได้ตรึงวิญญาณของน้องชายไว้ในชุดเกราะ ภายหลังเขาได้รับออโต้เมล ซึ่งเป็นอวัยวะกลประดิษฐ์มาทดแทนแขนและขาที่สูญเสียไป และทั้งสองพี่น้องก็ร่วมกันตามหาศิลานักปราชญ์ ซึ่งเชื่อกันว่าสามารถแปรธาตุเป็นได้ทุกสิ่ง เพื่อที่จะนำกายเนื้อของน้องชายกลับคืนมา
เอ็ดเวิร์ดเกิดในหมู่บ้านในชนบทที่ชื่อรีเซ็มบูล เขาอาศัยอยู่กับน้องชายพร้อมกับมารดา ทริชา และบิดา โฮเฮ็นไฮม์ ต่อมาหลังจากเมื่อบิดาของเขาทอดทิ้งครอบครัวและออกจากบ้านไปตั้งแต่สองพี่น้องยังเล็กและมารดาก็เสียชีวิตด้วยโรคเรื้อรัง  ทั้งสองก็มุ่งมั่นศึกษาวิชาเล่นแร่แปรธาตุเพื่อหวังจะชุบชีวิตมารดาขึ้นมา โดยการไปฝึกฝนกับอาจารย์ที่ชื่อ อิซูมิ เคอร์ทิส ภายหลังจากการชุบชีวิตมารดาล้มเหลวและน้องชายกลายเป็นชุดเกราะ เอ็ดได้รับออโต้เมลล์จากครอบครัวร็อกเบล ซึ่งเป็นครอบครัวที่สนิทที่สุด และสองพี่น้องก็กลายเป็นนักเล่นแร่แปรธาตุที่อายุน้อยที่สุดที่ได้รับการคัดเลือกจากทางการให้บรรจุเป็นเจ้าหน้าที่ของรัฐ และได้รับฉายา "นักเล่นแร่แปรธาตุเหล็กไหล" จากคิง แบร็ดลี ผู้บัญชาการสูงสุดกองทัพ และจากอุบัติเหตุในครั้งนั้น ทำให้เอ็ดเป็นคนที่เชื่อในกฎ "การแลกเปลี่ยนอย่างเท่าเที่ยม" อย่างหนักแน่น

**อ้างอิง**
หมวดหมู่:ตัวละครในแขนกล คนแปรธาตุ
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่เป็นเด็กอัจฉริยะ
หมวดหมู่:ตัวละครที่เป็นไซบอร์ก
หมวดหมู่:ตัวละครที่เป็นนักเล่นแร่แปรธาตุ
หมวดหมู่:ตัวละครที่เป็นพันตรี
หมวดหมู่:ตัวละครที่ถูกตัดแขนหรือขา
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครวัยทีนในโทรทัศน์
หมวดหมู่:ตัวละครในบันเทิงคดีที่มีความถนัดมือซ้าย
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
แองจี้ส์ (วงดนตรี)

แองจี้ส์ (อังกฤษ: Angies) วงดนตรีเกิร์ลกรุ๊ปหญิงที่เป็นที่รู้จักในช่วงระยะเวลาหนึ่ง ออกอัลบั้มภายใต้สังกัด Polygram Thailand (โพลีแกรม ไทยแลนด์) พวกเธอถูกขนานนามว่าเป็น สไปซ์เกิลส์เมืองไทย เนื่องจากพวกเธอมีความละม้ายคล้าย Spice Girls เกิร์ลกรุ๊ปชื่อดังจากอังกฤษ โดยวงแองจี้ส์ออกอัลบั้มเพียง 1 ชุด  

**ประวัติ**
แองจี้ส์ กลุ่มศิลปิน 5 สาว พราวเสน่ห์ ต่างคนต่างสไตล์ มารวมตัวกันด้วยใจรักการร้องเพลง และการเต้นรำ แองจี้ส์ ทั้ง 5 สาว ทุกคนเป็นทั้งนักร้องที่มีเสียงเป็นเอกลักษณ์ และต่างมีลีลาการเต้นรำที่เริงร่า เร่าร้อน ผสมผสานกับความโดดเด่นทางดนตรีในแนว Dance ทันสมัย ทำให้แองจี้ส์เป็นศิลปินที่มีความลงตัวในทุกๆด้าน ซึ่งมีผลงานเพลงในสังกัด โพลีแกรม เร็คคอร์ดส (ไทยแลนด์) 
แองจี้ส์ (Angies Thailand) ประกอบสมาชิกทั้งหมด 5 คน ได้แก่ นก-ปิยมาภรณ์ เนียมอุ๊น (ปัจจุบันชื่อ ปุญญิสา เนียมอุ๊น), หนึ่ง-ณัฐนันท์ ติรพันธุ์ธรรม, ต๋อม-อังคณา กองผาสุข (ปัจจุบันใช้ชื่อ อาทิตยา กองผาสุข), แจน-เจนจิรา กลิ่นสุคนธ์(ปัจจุนชื่อ ศิลป์ศรุตา กลิ่นสุคนธ์) และ เมย์-จันทร์จิรา ขาวสอาด โดยเปิดตัวงอย่างเป็นทางการเมื่อ พ.ศ. 2540 ภายใต้สังกัด Polygram
มีเพลงที่คุ้นหูในอัลบั้ม Angies ได้แก่ เพลง ชวนทะเลาะตลอด และเพลง Love you Baby (เลิฟ ยู เบบี้)

**ผลงาน**

**สคตูดิโออัลบั้ม**

**อ้างอิง**

**แหล่งข้อมูลอื่น**
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:เกิร์ลกรุปไทย
คอรี่ ลีย์ รอบิ้นส์

คอรี่ ลีย์ รอบิ้นส์ (Corey Leigh Robins) หรือชื่อไทย อพชินี อุตตมะโยธิน เป็นนักร้องชาวไทย โด่งดังจากการเป็นหนึ่งในสมาชิกวง เจนนี่ VS คอรี่ ร่วมกับ เจนสุดา ปานโต ภายใต้สังกัดแกรมมี่ โดยก่อนหน้านี้เคยเป็นสมาชิกวง คอรี่ แอนด์ แจน ภายใต้สังกัด StarZone Music Records

**ประวัติ**
คอรี่ ลีย์ รอบิ้นส์ ชื่อเล่น คอรี่ เธอมีชื่อไทยว่า อพชินี อุตตมะโยธิน เกิดเมื่อวันที่ 17 กุมภาพันธ์ พ.ศ. 2524 เป็นหลานสาวของ โหน่ง วสันต์ อุตตมะโยธิน นักแสดงตลกชื่อดัง เข้าสู่วงการด้วยการถ่ายแบบ และถ่ายโฆษณาช่วงวัยเด็ก
เธอเริ่มเข้าสู่วงการเพลงจากการประกวดร้องเพลงเวที "Beau Singing Contest" ของ สุนิตา ลีติกุล ในปี พ.ศ. 2539 ซึ่งเธอได้รางวัลรองชนะเลิศอันดับ 1
คอรี่เริ่มเป็นที่รู้จักจากการเป็นสมาชิกวงดูโอ้หญิง ในนาม "คอรี่ แอนด์ แจน (Corey & Jan)" เมื่อปี พ.ศ. 2540 ร่วมกับ "แจน บุรกรรมโกวิท" ภายใต้สังกัด StarZone Music Records จัดจำหน่ายเทป และซีดีโอ ONPA โดยมีเพลงเปิดตัว เช่นเพลง คำขอสุดท้าย และเพลง ความจริงจากใจ
ในปี พ.ศ. 2542 คอรี่ได้มีโอกาสทำงานเพลงกับทางค่ายจีเอ็มเอ็ม แกรมมี่ โดยเป็นนักร้องคู่กับ เจนนี่ หรือ เจนสุดา ปานโต(ปัจจุบันเป็นนักแสดงช่อง 3) ออกอัลบั้ม ในนาม เจนนี่-คอรี่ โดยมีเพลง "โอ๋ โอ๋ โอ๋", "หนูไม่เกี่ยว" และเพลงที่คอรี่ร้องเดี่ยวซึ่งสร้างชื่อเสียงให้กับวงคือเพลง "ใครใครก็ไม่รัก"

**ผลงาน**

**สตูดิโออัลบั้ม**

**อ้างอิง**
  เว็บไซต์แกรมมี่ date=2018-09-16 
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักร้องหญิงชาวไทย
หมวดหมู่:ชาวไทยเชื้อสายอเมริกัน
หมวดหมู่:ชาวไทยเชื้อสายจีน
พลอยลภัส ชัยประสิทธิ์

พลอยลภัส ชัยประสิทธิ์ (Ploylapus Chaiprasit; ชื่อเล่น: พลอย) เกิดวันที่ 5 ธันวาคม พ.ศ. 2545 นักเทควันโดหญิงทีมชาติไทย เจ้าของเหรียญทองจากการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้ เป็นการสร้างประวัติศาสตร์แรกให้กับวงการเทควันโดไทย และถือว่าเป็นแชมป์เทควันโดยุวชนโลกคนแรกของไทยอีกด้วย

**ประวัติ**
พลอยลภัสกำลังศึกษาอยู่ในระดับชั้นมัธยมศึกษาตอนต้นที่โรงเรียนสารสาสน์วิเทศสุวรรณภูมิ เป็นนักกีฬาเทควันโดยุวชนทีมชาติจากจังหวัดสมุทรปราการ เริ่มเล่นกีฬาเทควันโดตั้งแต่อายุ 5 ปี มีนักกีฬาเทควันโดในดวงใจ คือ พาณิภัค วงศ์พัฒนกิจ เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2554 รุ่นยุวชนหญิง ไม่เกิน 32 กก. เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2558 รุ่นอายุ 13-14 ปี ไม่เกิน 41 กก.หญิง เหรียญทองจากการแข่งขันเทควันโด รุ่นไม่เกิน 46 กก.หญิง "กีฬาแห่งชาติ ครั้งที่ 44" หรือ "นครสวรรค์เกมส์" เหรียญทองจากการแข่งขันเทควันโด รุ่นไม่เกิน 44 กก.หญิง "กีฬานักเรียน นักศึกษาแห่งชาติ ครั้งที่ 37" หรือ "นครศรีธรรมราชเกมส์" เหรียญทองจากการแข่งขันเทควันโด รุ่นไม่เกิน 44 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" เหรียญทองจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 46 กก.หญิง รอบชิงชนะเลิศสามารถเตะเอาชนะคะแนนนภาพร จรณวัต คว้าชัยชนะเป็นแชมป์ประเทศไทยได้สำเร็จ และยังได้รับรางวัลนักกีฬายอดเยี่ยมฝ่ายหญิงมาครองร่วมกับณัฐวุฒิ เจริญรักษ์ ซึ่งได้รับรางวัลนักกีฬายอดเยี่ยมฝ่ายชาย

**นักกีฬาเทควันโดรุ่นยุวชน**

**พ.ศ. 2558**
ในปี 2558 พลอยลภัสเป็นตัวแทนนักกีฬาเทควันโดยุวชนทีมชาติไทย เข้าร่วมการแข่งขันเทควันโดยุวชนชิงแชมป์โลก รายการ "The 2nd WTF World Cadet Taekwondo Championships" รุ่นไม่เกิน 41 กก.หญิง ที่เมืองมูจู ประเทศเกาหลีใต้
พลอยลภัสเป็นฝ่ายชนะคะแนนนักกีฬาจากอียิปต์ 23-3 ในรอบแรก รอบสองชนะคะแนนนักกีฬาจากเกาหลีใต้ 18-1 รอบก่อนรองชนะเลิศ ชนะคะแนนนักกีฬาจากรัสเซีย 14-2 รอบรองชนะเลิศ ชนะคะแนนนักกีฬาจากยูเครน 13-2 รอบชิงชนะเลิศ ชนะคะแนนนักกีฬาจากอิหร่าน 8-6 คว้าเหรียญทอง รุ่นไม่เกิน 41 กก.หญิง มาครองได้สำเร็จ พร้อมกับรางวัลนักกีฬายอดเยี่ยมหญิงประจำการแข่งขัน กลายเป็นแชมป์เทควันโดยุวชนโลกคนแรกของไทย

**นักกีฬาเทควันโดรุ่นเยาวชน**

**พ.ศ. 2560**
ในปี 2560 เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Championships 2017" ที่ประเทศคาซัคสถาน คว้าเหรียญทอง รุ่นไม่เกิน 49 กก.หญิง รอบชิงชนะเลิศเป็นฝ่ายชนะคะแนนนักกีฬาจากฟิลิปปินส์ 32-0

**อ้างอิง**
หมวดหมู่:นักเทควันโดหญิงชาวไทย
หมวดหมู่:นักกีฬาทีมชาติไทย
หมวดหมู่:ผู้ฝึกศิลปะการต่อสู้จากจังหวัดสมุทรปราการ
สนเขา

สนเขา หรือ เกี๊ยะ เป็นต้นสนชนิดหนึ่ง เป็นหมู่สนในสกุลไพนัส (Pinus) ในวงศ์สนเขา ปัจจุบันได้รับการยอมรับว่ามีอยู่ทั้งสิ้น 126 สายพันธุ์ และยังมีอีก 35 สายพันธุ์ที่รอการพิสูจน์ สนในหมู่นี้สามารถติดไฟได้ดีที่สุด ซึ่งมักจะเป็นสาเหตุของไฟป่า
พืชสกุลสนเขาถูกแบ่งออกเป็น 3 สกุลย่อย (subgenera) ซึ่งจำแนกตามลักษณะเมล็ด ใบ และ พุ่ม อันประกอบด้วย:- หมู่ย่อย Pinus – เป็นสนที่มีเนื้อออกสีเหลือง มีใบเข็มเรียวยาวเรียงกันเป็นพุ่ม เนื้อไม้มีความแข็งจึงนิยมนำไปทำเครื่องเรือน เนื้อไม้หนึ่งมัดประกอบด้วยไฟเบอร์ 2 หรือ 3 เส้นอาทิสนสามใบ- หมู่ย่อย Ducampopinus – มีใบเล็กเรียวแหลม รูปทรงเป็นพุ่มคล้ายหางสุนัขจิ้งจอก- หมู่ย่อย Strobus – เป็นสนที่มีเนื้อสีขาวนวล เนื้อไม้มีความอ่อนนุ่มกว่า เนื้อไม้หนึ่งมัดประกอบด้วยไฟเบอร์ 5 เส้น

**อ้างอิง**
หมวดหมู่:วงศ์สนเขา
พรรคอธิปัตย์

พรรคอธิปัตย์ พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2517 เมื่อปี พ.ศ. 2517 โดยมีประชา บูรณธนิต เป็นหัวหน้าพรรค และบุญเกิด หิรัญคำ เป็นเลขาธิการพรรค

**ประวัติ**
พรรคอธิปัตย์ จดทะเบียนจัดตั้งพรรคการเมืองลำดับที่ 27/2517 เมื่อวันที่ 22 พฤศจิกายน พ.ศ. 2517 โดยมีพลตำรวจโท ประชา บูรณธนิต เป็นหัวหน้าพรรค และมีนายบุญเกิด หิรัญคำ อดีตสมาชิกสภาผู้แทนราษฎรจังหวัดชัยภูมิ พรรคประชาธิปัตย์ เป็นเลขาธิการพรรค และมีแกนนำที่สำคัญ อาทิ สมพร จุรีมาศ ส.ส.ร้อยเอ็ด อ่ำ รองเงิน ส.ส.พัทลุง ศิระ ปัทมาคม ส.ส. กรุงเทพมหานคร
พรรคอธิปัตย์ มีแนวนโยบายภายใต้หลักประชาธิปไตย และสนับสนุนให้ท้องถิ่นมีการปกครองตนเองอย่างแท้จริง

**การเลือกตั้ง**
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคอธิปัตย์ได้ ส.ส. เข้าไปในสภาเพียง 2 คน คือ อ่ำ รองเงิน จังหวัดพัทลุง และ บุญเกิด หิรัญคำ จังหวัดชัยภูมิ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เมื่อวันที่ 4 เมษายน พ.ศ. 2519 พรรคอธิปัตย์ได้ส่งผู้สมัครลงรับเลือกตั้งแต่กลับไม่ได้ ส.ส. เข้าสภาแม้แต่คนเดียว

**การยุบพรรค**
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่ก็ไม่ได้มีการฟื้นฟูพรรคอธิปัตย์ แต่อย่างใด

**อ้างอิง**

หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2517
หมวดหมู่:พรรคการเมืองไทยที่ยุบพรรคในปี พ.ศ. 2519
ความมั่นคงแห่งชาติ

ไฟล์:national.security.parliament.arp.750pix.Clean.jpg|thumb|มาตรการความมั่นคงที่ใช้ป้องกันอาคารรัฐสภาในกรุงลอนดอน สหราชอาณาจักร บล็อกคอนกรีตหนักเหล่านี้ออกแบบมาเพื่อป้องกันคาร์บอมบ์หรืออุปกรณ์อื่นมิให้ทะลวงเข้าไปในอาคาร
ความมั่นคงแห่งชาติ (national security) หรือ การป้องกันประเทศ (national defense) เป็นมโนทัศน์ว่ารัฐบาล ตลอดจนรัฐสภา ควรพิทักษ์รัฐและพลเมืองของรัฐต่อวิกฤตการณ์ "แห่งชาติ" ทุกชนิดโดยใช้การแสดงอำนาจ (power projection) ต่าง ๆ เช่น อำนาจทางการเมือง การทูต อำนาจทางเศรษฐกิจ แสนยานุภาพ เป็นต้น
มีการพัฒนามโนทัศน์ดังกล่าวเป็นหลักในสหรัฐหลังสงครามโลกครั้งที่สอง เดิมทีมุ่งเน้นแสนยานุภาพ แต่ปัจจุบันครอบคลุมแง่มุมต่าง ๆ ซึ่งล้วนกระทบต่อความมั่นคงที่มิใช่ทางทหารหรือเศรษฐกิจของชาติ และค่านิยมที่ความมั่นคงแห่งชาติรับมาใช้ ฉะนั้น เพื่อให้มีความมั่นคงแห่งชาติ ชาติจึงจำเป็นต้องมีความมั่นคงทางเศรษฐกิจ ความมั่นคงทางพลังงาน ความมั่นคงทางสิ่งแวดล้อม ฯลฯ ภัยคุกคามความมั่นคงมิได้มีเฉพาะข้าศึกตามแบบ เช่น รัฐชาติอื่นเท่านั้น แต่ยังมีตัวแสดงที่มิใช่รัฐ (non-state actor) เช่น ตัวแสดงที่มิใช่รัฐรุนแรง พ่อค้ายาเสพติด บรรษัทข้ามชาติและองค์การนอกภาครัฐ ทางการบางแห่งยังรวมภัยพิบัติธรรมชาติและเหตุการณ์ซึ่งก่อความเสียหายต่อสิ่งแวดล้อมอย่างรุนแรงอยู่ในหมวดนี้ด้วย
มาตรการที่ดำเนินเพื่อประกันความมั่นคงแห่งชาติ ได้แก่- การใช้การทูตเพื่อระดมพันธมิตรและแยกภัยคุกคาม- การระดมอำนาจทางเศรษฐกิจเพื่ออำนวยหรือขับบริษัท- การรักษากองทัพที่มีประสิทธิภาพ- การใช้การป้องกันฝ่ายพลเรือนและมาตรการความพร้อมภาวะฉุกเฉิน (รวมทั้งกฎหมายต้านการก่อการร้าย)- การประกันความยืดหยุ่นและการมีโครงสร้างพื้นฐานสำคัญสำรอง- การใช้การสืบราชการลับเพื่อตรวจหาและพิชิตหรือเลี่ยงภัยคุกคามและจารกรรม และเพื่อคุ้มครองสารสนเทศลับ- การใช้การต่อต้านการสืบราชการลับหรือตำรวจลับเพื่อพิทักษ์ชาติจากภัยคุกคามในประเทศ

**อ้างอิง == 
หมวดหมู่:ความมั่นคงแห่งชาติ
หมวดหมู่:คำศัพท์การเมือง
พระยาอมาตยพงศ์ธรรมพิศาล (ประสงค์ อมาตยกุล)

พระยาอมาตยพงศ์ธรรมพิศาล เกิดที่บ้านหน้าวัดราชบูรณะหรือวัดเลียบ ริมฝั่งแม่น้ำเจ้าพระยาเมื่อ พ.ศ. 2426 เป็นบุตรนายหนู และนางหนู อมาตยกุล นายหนูผู้บิดานั้นเป็นบุตรของพระยากระสาปนกิจโกศล (โหมด อมาตยกุล) ส่วนนางหนูผู้มารดานั้น เป็นบุตรีของพระยาธรรมสารนิติพิพิธภักดี (ตาด อมาตยกุล) ซึ่งเป็นผู้เชี่ยวชาญซอสามสาย นายหนูและนางหนู มีวงเครื่องสายประจำบ้าน นางหนูนั้น นอกจากจะสีซอด้วงและสีไวโอลินแล้ว ยังเป็นนักร้องอีกด้วย 
พระยาอมาตยพงศ์ธรรมพิศาล เรียนซอด้วง ซออู้ และไวโอลินกับบิดามารดาและได้ร่วมวงเล่นเครื่องสายมากับญาติผู้ใหญ่ของท่าน และเรียนสีซอสามสายจากเจ้าจอมประคอง ในรัชกาลที่ 5 ต่อมาสอบชิงทุนรัฐบาลได้ ไปเรียนวิชากฎหมายกลับมารับราชการที่กระทรวงยุติธรรมในปลายรัชกาลที่ 5 ต่อมาจนถึงสมัยรัชกาลที่ 7 เมื่อรับราชการแล้ว ท่านได้เรียนวิชาดนตรีไทยเพิ่มเติม อีกจนเชี่ยวชาญ และได้สอนดนตรีไทยให้ผู้สนใจหลายคนเช่น พระยาภูมีเสวิน นายเทวาประสิทธิ์ พาทยโกศล เป็นต้น
พระยาอมาตยพงศ์ธรรมพิศาล สมรสกับกับถนอม สวัสดิ-ชูโต บุตรเกิดด้วยคุณหญิงถนอม ๔ คน แต่ไม่มีบุตรคนใดเป็นนักดนตรี ท่านป่วยด้วยโรคปวดกระดูกเรื้อรังจนถึงแก่กรรมเมื่อ 29 ธันวาคม พ.ศ. 2495 รวมอายุได้ 69 ปี

**เครื่องราชอิสริยาภรณ์**

**ลำดับสาแหรก**

**อ้างอิง**
http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=76&languages=th#001fix-attempted=yes 
หมวดหมู่:นักดนตรีไทย
หมวดหมู่:บุคคลจากเขตพระนคร
หมวดหมู่:สกุลอมาตยกุล
หมวดหมู่:บรรดาศักดิ์ชั้นพระยา
หลุยส์ ออร์ติซ ฟลอเรส

หลุยส์ ออร์ติซ ฟลอเรส  (Luis Ortíz Flores) นักมวยสากลสมัครเล่นชาวปวยร์โตรีโก เกิดเมื่อ 5 พฤศจิกายน พ.ศ. 2508 ติดทีมชาติเข้าแข่งขันกีฬาโอลิมปิก พ.ศ. 2527 ที่ ลอสแองเจลิส สหรัฐอเมริกา ในรุ่นไลท์เวท รอบแรกได้บาย รอบสอง ชนะน็อค บัวลา สาสกุล จากไทย ยก 2 เมื่อ 3 สิงหาคม รอบสาม ชนะน็อค อเล็กซ์ ดิกสัน จาก สหราชอาณาจักร ยก 2 เมื่อ 5 สิงหาคม รอบ 8 คนสุดท้าย ชนะ โฮเซ่ อันโตนีโอ เฮอร์นานเดซ จากสเปน เมื่อ 7 สิงหาคม รอบรองชนะเลิศ ชนะ มาร์ติน นดองโก เอบางา จากแคเมอรูน เมื่อ 9 สิงหาคม และในรอบชิงชนะเลิศ แพ้ เพอร์เนล วิเทกเกอร์ จากสหรัฐ เมื่อ 11 สิงหาคม ได้เหรียญเงิน
ต่อมา ออร์ติซหันมาชกมวยสากลอาชีพ แต่ไม่ประสบความสำเร็จ เขาขึ้นชกเพียง 3 ครั้งก็แขวนนวมไป

**อ้างอิง**
http://www.sports-reference.com/olympics/athletes/or/luis-ortiz-1.html date=2011-05-19 
หมวดหมู่:นักมวยสากลสมัครเล่นชาวปวยร์โตรีโก
หมวดหมู่:นักกีฬาเหรียญเงินโอลิมปิก
พูดว่ารักในใจ

"พูดว่ารักในใจ" เป็นซิงเกิลในปี พ.ศ. 2559 และเพลงประกอบละครซีรีส์ รุ่นพี่ Secret Love และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 2 มีนาคม พ.ศ. 2559
โดยความหมายของเพลงคือเหมือนกับเราแอบรักใครสักคน อยากบอกรักเขาแต่ไม่สามารถบอกได้ ทำได้แค่พูดในใจและเก็บไว้ในใจ แต่คงจะดีถ้าเขารับรู้เอง

**การตอบรับ**
เพลง "พูดว่ารักในใจ" ติดอันดับสูงสุดที่ 18 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยเหมือนเพชร อำมะระ
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่: ซิงเกิลวิทยุ
หมวดหมู่:ซิงเกิลในสังกัดจีเอ็มเอ็มทีวี เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปไทย
หมวดหมู่:ซิงเกิลในสังกัดจีเอ็มเอ็มทีวี เรคคอร์ดส

หมวดหมู่:ซิงเกิลแบ่งตามค่ายเพลง
หมวดหมู่:ซิงเกิลในสังกัดจีเอ็มเอ็ม แกรมมี่
มาทันเวลาพอดี

"มาทันเวลาพอดี" เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 9 มิถุนายน พ.ศ. 2558

**การตอบรับ**
เพลง "มาทันเวลาพอดี" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 กรกฎาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยเหมือนเพชร อำมะระ
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่: ซิงเกิลวิทยุ
หมวดหมู่:ซิงเกิลในสังกัดจีเอ็มเอ็มทีวี เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
หมวดหมู่:เพลงป็อปไทย
คนเจ้าชู้ (บีดับบีดู)

"คนเจ้าชู้ (บีดับบีดู)" เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ ตอน Boy’s Paradise และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 29 ตุลาคม พ.ศ. 2558
โดยความหมายของเพลงคือ เป็นเพลงน่ารัก ประชดเล็ก ๆ งอนน้อย ๆ ของคนที่เคยโดนคนเจ้าชู้หักอก มาถึงตอนนี้ขอเจ้าชู้บ้างเล็กน้อย

**การตอบรับ**
เพลง "คนเจ้าชู้ (บีดับบีดู)" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 ธันวาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยเหมือนเพชร อำมะระ
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่: ซิงเกิลวิทยุ
หมวดหมู่:ซิงเกิลในสังกัดจีเอ็มเอ็มทีวี เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
หมวดหมู่:ซิงเกิลในสังกัดแกรนด์มิวสิค

หมวดหมู่:ซิงเกิลแบ่งตามค่ายเพลง
หมวดหมู่:ซิงเกิลในสังกัดจีเอ็มเอ็ม แกรมมี่
พรรคเสรีนิยม (ประเทศไทย พ.ศ. 2525)

พรรคเสรีนิยม พรรคการเมืองของไทยในอดีตซึ่งได้จดทะเบียนก่อตั้งตาม พระราชบัญญัติพรรคการเมือง พ.ศ. 2524 เมื่อวันที่ 16 กันยายน พ.ศ. 2525  เป็นลำดับที่ 12/2525 พร้อมกับพรรคการเมืองอื่น ๆ อีก 7 พรรคอาทิ พรรคประชากรไทย พรรคประชาราษฎร์ พรรคพลังใหม่ พรรคชาติประชาธิปไตย พรรคกิจสังคม  พรรคแรงงานประชาธิปไตย และ พรรคสังคมประชาธิปไตย มีหม่อมราชวงศ์เศรณีพรหม กมลาสน์ เป็นหัวหน้าพรรคคนแรกและนายมารุต ชาญณรงค์ รองหัวหน้าพรรคเป็นเลขาธิการพรรคคนแรก

**คณะกรรมการบริหารพรรค**
ในระยะแรกของการจัดตั้งพรรคเสรีนิยม มีหม่อมราชวงศ์เศรณีพรหม กมลาสน์ เป็นหัวหน้าพรรค และ มารุต ชาญณรงค์ เป็นรองหัวหน้าพรรคและเลขาธิการพรรค ต่อมาในเดือนมิถุนายน พ.ศ. 2529 มีการแต่งตั้งคณะกรรมการบริหารพรรคชุดใหม่ มี ปรีดา พัฒนถาบุตร เป็นหัวหน้าพรรค สำหรับเลขาธิการพรรคยังคงเดิม พร้อมกับเปลี่ยนแปลงที่ทำการพรรค
หลัง การเลือกตั้ง 27 กรกฎาคม พ.ศ. 2529 ทางพรรคเสรีนิยมได้ทำการเปลี่ยนแปลงคณะกรรมการบริหารพรรคชุดใหม่โดยได้ พันเอก ณรงค์ กิตติขจร บุตรชายของ จอมพลถนอม กิตติขจร และบุตรเขยของ จอมพลประภาส จารุเสถียร ซึ่งเป็นอดีต ส.ส. อยุธยา จาก พรรคชาติไทย เข้ามาเป็นหัวหน้าพรรคคนใหม่ และมี ชลินทร์ เผ่าวิบูลย์ เป็นเลขาธิการพรรค
ในปี พ.ศ. 2531 ชลินทร์ เผ่าวิบูลย์ ลาออกจากสมาชิกพรรค และในปีถัดมาได้แต่งตั้ง สุรศักดิ์ ฉวีวงศ์ เป็นเลขาธิการพรรค และยังปรากฏชื่อ สอาด เปี่ยมพงษ์สานต์ ดารานักแสดงชื่อดัง แคล้ว ธนิกุล โปรโมเตอร์มวยชื่อดังและ เจ้าศรีรัตน์ ณ ลำปาง เป็นกรรมการบริหารพรรคด้วย
ในปี พ.ศ. 2535 พันเอก ณรงค์ กิตติขจร หัวหน้าพรรค และ สุรศักดิ์ ฉวีวงศ์ เลขาธิการพรรค ลาออกจากสมาชิกพรรค จึงได้แต่งตั้ง ร้อยเอก ตราชู บริสุทธิ์ รองหัวหน้าพรรค รักษาการหัวหน้าพรรค

**การเลือกตั้ง**
ใน การเลือกตั้ง 18 มีนาคม พ.ศ. 2526 พรรคเสรีนิยมได้ส่งผู้สมัครลงรับเลือกตั้งเป็นครั้งแรกปรากฏว่าทางพรรคไม่ได้รับเลือกตั้งแม้แต่คนเดียว
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้ง 1 ที่นั่ง คือ พันเอก ณรงค์ กิตติขจร จากนั้นใน การเลือกตั้ง 24 กรกฎาคม พ.ศ. 2531 พรรคเสรีนิยมได้ ส.ส. เข้าสภาทั้งสิ้น 3 คน

**การยุบพรรค**
พรรคเสรีนิยม ถูกยุบเมื่อวันที่ 8 มกราคม พ.ศ. 2536 ตามคำสั่ง ศาลฎีกา ที่ 3671/2535 ลงวันที่ 17 พฤศจิกายน พ.ศ. 2535  เนื่องจากไม่ส่งผู้สมัครลงรับเลือกตั้งใน การเลือกตั้ง 22 มีนาคม พ.ศ. 2535

**อ้างอิง**

หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งเมื่อ พ.ศ. 2525
หมวดหมู่:สิ้นสุดในปี พ.ศ. 2535
จริงจังสักครั้ง

"จริงจังสักครั้ง (NO STATUS)" เป็นซิงเกิลของ กิ่ง เหมือนแพร พานะบุตร ในปี พ.ศ. 2558 ประพันธ์เนื้อร้อง-แต่งทำนองโดย พรประจักษ์ เนตรพรรณ และเรียบเรียงโดย ปรเมศวร์ เหมือนสนิท ออกจำหน่ายในวันที่ 11 ธันวาคม พ.ศ. 2558 สังกัดค่ายมิวสิคครีม ในเครือจีเอ็มเอ็ม แกรมมี่ 
ส่วนมิวสิกวีดิโอนี้เผยแพร่ครั้งแรกในวันที่ 11 ธันวาคม พ.ศ. 2558 โดยมี ฝน - ศนันธฉัตร ธนพัฒน์พิศาล และเบลล์ - เขมิศรา พลเดช เรื่องราวในมิวสิกวีดีโอ เป็นเรื่องราวของเพื่อนรักสองคน ที่มีความสัมพันธ์ที่ไม่ชัดเจน และยังไม่รู้หรอกว่าตัวเองอยู่ในสถานะแบบไหน พอมีคนมาทำดีกับเรา ดูแลเรา ทำเราคิดไปไกลว่าเค้าจะรู้สึกเหมือนเรามั้ย คิดอะไรกับเรารึเปล่า

**การตอบรับ**
เพลง "จริงจังสักครั้ง (NO STATUS)" ติดอันดับสูงสุดที่ 1 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 14 ธันวาคม พ.ศ. 2558 

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดมิวสิคครีม
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปไทย